Diari Oficial de la Generalitat Valenciana


Sumari del DOGV 7657, del 13-11-2015 (2015/9123)

Convocatòria per a la constitució de borsa de treball de peons de neteja viària, peons de manteniment i neteja d'edificis.
--------------------------------------------------------------------------------------------------------------------------

### Dades del document

Número de DOGV
:   7657

Data del DOGV
:   13-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9123


Data del document
:   05-11-2015

Organisme emissor
:   Ajuntament de Gilet

Tipus de document
:   Anunci

Descriptors 

:   * Gilet
    * concurs administratiu

Convocatòria per a la constitució de borsa de treball de peons de neteja viària, peons de manteniment i neteja d'edificis.  
 [2015/9123]  
Mitjançant Acord del Ple de l'ajuntament, de data 29 d'octubre de 2015, es van aprovar les bases i la convocatòria per a la constitució d'una borsa d'ocupació per a cobrir les possibles vacants en els llocs següents: peons de neteja viària, peons de manteniment i neteja d'edificis municipals.  
Es fa pública la convocatòria que es regirà per les següents bases:  
  
Objecte de la convocatòria  
L'objecte de la present convocatòria és la confecció d'una borsa de treball de peons de neteja viària, peons de manteniment i neteja d'edificis, a fi de cobrir necessitats temporals puntuals que sorgisquen durant l'exercici 2015-2016 en l'ajuntament per motius de substitució de personal en situació d'incapacitat temporal, vacacions, excedència, etc.  
  
L'ajuntament, davant de futures necessitats no contemplades estrictament en la present convocatòria, podrà obrir altres borses de treball addicionals o realitzar altres processos de selecció.  
Duració i terminis  
La duració de la borsa serà des del dia que es publique la llista d'admesos fins al dia 31 de desembre de 2016, ambdós inclusivament, i podrà prorrogar-se en un any a proposta de la comissió de seguiment. Les contractacions podran ser de fins a tres mesos, a mitja jornada o jornada completa depenent de les característiques pròpies del lloc de treball a realitzar i del contractat.  
Llocs de treball  
Peó de neteja viària, peó de manteniment, neteja d'edificis municipals. El nombre de contractes dependrà de la disponibilitat pressupostària de la partida destinada a la contractació eventual.  
Adjudicació de places  
El tribunal nomenat per l'Alcaldia estarà format per tres empleats públics:  
President: el secretari de l'ajuntament o funcionari en qui delegue.  
  
Secretari: un funcionari de l'ajuntament.  
Vocal: funcionari de l'ajuntament.  
Vocal: representant d'un sindicat amb major representació a la Comunitat Valenciana.  
En l'acte de baremació estarà present un representant de cada grup municipal designat a este efecte.  
Així mateix, per a totes aquelles qüestions no previstes en les presents bases i altres de la seua competència es constituïx una comissió de seguiment integrada per un representant de cada grup municipal, i presidida per l'alcalde.  
El funcionament de l'esmentada comissió s'acordarà per esta en l'acte de constitució.  
El tribunal baremarà la documentació aportada pels aspirants que complisquen els requisits, realitzarà i puntuarà la prova oral i s'elaborarà un llistat amb tots els candidats per ordre de puntuació, del qual dependrà així mateix el temps de contractació. L'ordre de contractació dependrà de les necessitats del servici i de la capacitació professional del candidat.  
Requisits  
Seran requisits imprescindibles per a participar en el procés de selecció:  
a) Tindre la nacionalitat espanyola o la de qualsevol dels estats membres de la Unió Europea, o d'aquells estats en què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors, tot això en els termes que preveu l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Tindre complits, en la data de la convocatòria, els 16 anys d'edat i no excedir, si és el cas, de l'edat màxima de jubilació forçosa.  
c) No haver sigut separat per mitjà d'expedient disciplinari del servici de qualsevol de les administracions públiques, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
  
d) No patir cap malaltia ni defecte físic o psíquic que impedisca l'exercici de les corresponents funcions, sense perjuí de l'aplicació de la Llei 13/1982, de 7 d'abril, d'Integració Social de Minusvàlids.  
  
e) No estar realitzant cap tipus de treball de forma fraudulenta, en cas que l'administració detecte que s'estan realitzant este tipus de treballs, l'aspirant quedarà exclòs del procés.  
Tots els requisits anteriors hauran de reunir-los els aspirants en la data en què es presente la instància.  
La presentació de la instància model pel Registre d'Entrada implica l'autorització expressa perquè l'ajuntament realitze qualsevol actuació encaminada a comprovar tot l'anterior.  
Instàncies  
Les instàncies models s'arreplegaran en el Registre d'Entrada o es descarregaran de la pàgina web, i es dirigiran a l'Alcaldia. Junt amb la sol·licitud els aspirants hauran de presentar les declaracions corresponents ue reunixen totes i cada una de les condicions exigides, i hauran d'adjuntar tots els documents que així ho demostren i els susceptibles de baremació. També s'adjuntarà un curriculum vitae i l'informe de vida laboral.  
Les sol·licituds es podran presentar durant 15 dies hàbils a partir del dia de la publicació d'estes bases degudament aprovades en el tauler d'anuncis i la pàgina web d'este ajuntament, per Registre d'Entrada per mitjà d'un escrit dirigit a l'alcalde en horari de 09.00 a 14.00 hores de dilluns a divendres.  
Barem de selecció dels candidats  
Una vegada comprovats els requisits dels aspirants per part del tribunal es baremarà la documentació adjunta d'acord amb el barem següent:  
1. Si es troben en situació de desocupació degudament acreditada per mitjà del certificat d'inscripció del SERVEF: 1 punt.  
2. Si pertanyen al col·lectiu de parats de llarga duració i no perceben prestació o subsidi de desocupació de nivell contributiu: 0,5 punts. Es consideren parats de llarga duració aquelles persones que en els 12 mesos immediatament anteriors a la data de publicació d'estes bases no hagen estat ocupades ni perceben prestació o subsidi per desocupació. La dita situació s'acreditarà per mitjà dels oportuns certificats expedits pel SERVEF.  
3. Per primera ocupació: 0,5 punts.  
4. Si és major de 55 anys i no està en actiu: 0,5 punts.  
5. Per estar empadronat a Gilet amb una antiguitat:  
- Superior a 2 anys i inferior a 5: 1 punt.  
- Igual o superior a 5 i inferior a 10: 2 punts.  
- Igual o superior a 10 i inferior a 15 anys: 3 punts.  
- Igual o superior a 15 anys: 4 punts.  
  
6. Si els membres de la unitat familiar, exclòs el demandant, no exercixen cap treball retribuït s'atorgarà 0,5 punts per cada un dels membres de la unitat familiar en la dita situació fins a un màxim d'1,5 punts. Esta situació s'acreditarà a través dels documents següents:  
  
- Llibre de família o resolució de l'organisme corresponent on s'acredite la unió de fet i volant padronal.  
- Certificat de situació laboral expedit pel SERVEF de cada un dels membres de la unitat familiar en què es faça constar la seua situació de desocupats.  
- Certificat del SERVEF per cada un dels membres de la unitat familiar en què es faça constar que no perceben prestació contributiva o subsidi de desocupació.  
7. Si la persona demandant d'ocupació té a càrrec seu fills menors de 18 anys sense ingressos i que convisquen en el mateix domicili, majors de 18 anys que siguen discapacitats (almenys 33 %): 0,5 punts. La dita situació s'acreditarà amb el llibre de família, el volant padronal i el certificat del grau de discapacitat expedit per la Conselleria de Benestar Social o targeta de discapacitat.  
8. Si el demandant d'ocupació no és beneficiari de cap prestació o cap subsidi per desocupació: 0,5 punts. Esta situació s'acreditarà a través de certificat de l'oficina pública d'ocupació on es faça constar que no perceben cap prestació o cap subsidi.  
9. Si la persona demandant d'ocupació és víctima de violència de gènere: 0,5 punts. La dita situació s'acreditarà per mitjà d'algun dels documents següents: sentència condemnatòria, resolució judicial amb mesures cautelars per a la protecció de la víctima, ordre de protecció acordada a favor de la víctima.  
10. Si la persona ha sigut objecte d'un desnonament de la seua vivenda habitual: 0,5 punts. Per a acreditar esta situació s'haurà d'aportar còpia de la resolució judicial adoptada en el procediment sobre execució hipotecària.  
11. Per ser integrant de família nombrosa o monoparental: 0,5 punt. Per a la valoració d'este mèrit s'haurà d'adjuntar fotocòpia compulsada del carnet de família nombrosa o monoparental expedit per la Conselleria de Benestar Social.  
12. Per experiència professional com a peó o semblant: 0,05 punts per cada any treballat en el sector privat; 0,08 punts per cada any treballat en el sector públic. Per a justificar esta experiència s'aportarà certificat de vida laboral. Fins a 1 punt  
13. Per estar en possessió de la formació:  
- En matèria de prevenció de riscos laborals del conveni de la construcció: fins a 1 punt.  
- En matèria d'atenció i neteja de jardins i zones verdes: fins a 1 punt.  
- En matèria de manipulació de plaguicides i funguicides: fins a 1 punt.  
14. Prova oral sobre el temari següent: fins a 3,5 punts.  
- El municipi dins de l'estat. Conceptes bàsics d'administració local.  
- Coneixements sobre el municipi de Gilet.  
- Funcions d'un peó de neteja viària: neteja de vies públiques, jardineria.  
- Funcions d'un peó de manteniment: obra/manteniment general i servicis diversos.  
- Funcions neteja: neteja edificis públics.  
15. Informe servicis socials: el tribunal sol·licitarà a la Dependència de Servicis Socials un informe sobre la situació personal de tots aquells admesos que reben ajuda per part de la d'este ajuntament abans de la publicació d'estes bases. Fins a 3 punts.  
El tribunal baremarà amb 0 punts aquells apartats que no queden degudament acreditats per les persones demandants d'ocupació.  
La puntuació final s'atorgarà per la suma de les puntuacions obtingudes per cada un dels 15 apartats més amunt establits. El resultat es farà públic immediatament després de ser acordat per l'òrgan de selecció en el tauler d'anuncis de l'ajuntament i en la pàgina web d'este.  
  
En cas d'empat de puntuació entre aspirants s'atorgarà preferència a aquells candidats que compten amb una major antiguitat com a demandants d'ocupació en el SERVEF i majors càrregues familiars tinguen. En cas de persistir l'empat es resoldrà per sorteig.  
Totes les persones que superen el procés de selecció seran incloses en una borsa de treball per a les futures contractacions que resulten necessàries a fi de cobrir vacants temporalment assenyalades en el punt primer de les presents bases.  
Presentació de documentació i contractació  
Els aspirants que resulten seleccionats hauran d'acreditar per mitjà del corresponent certificat mèdic oficial que posseïxen les capacitats i aptituds físiques i psíquiques que siguen necessàries per a l'exercici de les corresponents funcions o tasques. Junt amb el dit certificat aportaran fotocòpia del DNI, de la targeta SIP i del compte bancari on desitgen rebre la seua nòmina i de la qual hauran de ser titulars.  
Cessament  
A causa del caràcter temporal dels nomenaments o contractacions, els aspirants que finalment siguen nomenats cessaran per les causes previstes en els articles 10 i 63 de la Llei 7/2007, de 12 d'abril, i la resta de causes previstes en la legislació laboral vigent, així com per la permanència en un contracte o successius contractes a l'empara d'estes bases per un període de tres mesos.  
L'integrant de la borsa que obtinga un contracte de treball causarà baixa en la borsa, i una vegada que finalitze el seu contracte de treball amb l'ajuntament, tornarà a causar alta en la borsa d'ocupació en el lloc d'esta que li corresponga en relació amb els punts obtinguts.  
La renúncia a un lloc de treball oferit suposarà que l'aspirant passa a l'últim lloc de la borsa d'ocupació, llevat que concórrega una de les circumstàncies següents:  
- Part, baixa per maternitat o situacions assimilades.  
- Malaltia greu que impedisca l'assistència al treball, sempre que s'acredite degudament.  
- Exercici de càrrec públic representatiu que impossibilite l'assistència al treball.  
Llei reguladora del procés selectiu  
El sol fet de presentar instància per a sol·licitar prendre part en esta convocatòria constituïx sotmetiment exprés dels aspirants a les bases reguladores d'esta, que té consideració de llei reguladora d'esta convocatòria.  
La present convocatòria i els seus annexos es regiran per les disposicions que li siguen aplicables de les contingudes en els textos legals; Llei 7/2007, de 12 d'abril, Llei 30/1984, de 2 d'agost, modificada per la Llei 23/1988, de 28 de juliol, Llei 7/1985, de 2 d'abril, disposicions del Reial Decret Legislatiu 781/86, de 18 d'abril, i la resta de legislació aplicable.  
La present convocatòria, bases i tots els actes administratius que es deriven d'esta i de l'actuació del tribunal qualificador que serà designat per l'Alcaldia, podran ser impugnats pels interessats en els casos, forma i termini establits en la Llei de Règim Jurídic de les Administracions Públiques i del Procediment Administratiu Comú.  
  
Contra les presents bases, es pot interposar alternativament o recurs de reposició potestatiu, en el termini d'un mes a comptar de l'endemà de la publicació del present anunci, davant de l'alcalde d'este Ajuntament de Gilet, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, en el termini de dos mesos a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Gilet, 5 de novembre de 2015.- L'alcalde: Salvador Costa Escrivá.